Diari Oficial de la Generalitat Valenciana


Sumari del DOGV 5471, del 15-03-2007 (2007/2007)

Informació pública de l'aprovació del projecte d'urbanització de la unitat d'execució 17-UE-I, situada entre l'antiga carretera nacional 340, sòl urbà i sòl no urbanitzable.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5471

Data del DOGV
:   15-03-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/2007


Data del document
:   22-12-2006

Organisme emissor
:   Ajuntament de Castelló de la Plana

Tipus de document
:   Informació Pública

Descriptors 

:   * Castelló de la Plana
    * administració local
    * pla d'urbanisme

La Junta de Govern Local, en sessió celebrada el dia 22 de juliol de 2005, va adoptar l'acord següent:  
"Vist l'expedient que s'està tramitant per a aprovar el projecte d'urbanització de la unitat d'execució 17-UE-I, situat entre l'antiga carretera nacional 340, sòl urbà i sòl no urbanitzable i els següents  
Antecedents:  
1) En sessió plenària de data 27 de novembre de 2003, es va aprovar el programa per al desenvolupament d'una actuació integrada en la unitat d'execució 17-UE-I i es va adjudicar la seua execució a la mercantil Urbanitzadora El Toll, SL, amb l'obligació d'incorporar diverses modificacions en el projecte d'urbanització que havia de formular amb posterioritat l'urbanitzador.  
2) La mercantil Urbanitzadora El Toll, SL ha presentat el projecte d'urbanització dels terrenys objecte d'actuació, en què s'han incorporat les determinacions exigides per la corporació.  
3) L'esmentat projecte es va exposar al públic, amb inserció d'anuncis en el periòdic El Mundo de Castelló, de data 25 de juny de 2004, i el Diari Oficial de Generalitat Valenciana número 4.788, de data 2 de juliol de 2004, amb avís als titulars cadastrals afectats. Durant el termini previst s'han presentat escrits d'al·legacions i tenint en compte que:  
I. Les al·legacions s'han sotmés a informe dels serveis tècnics i jurídics d'urbanisme dels quals es desprén que:  
a) Al·legacions presentades per Agro Castalia, SA, Olapar, SL, Talleres Rapalo, SL i Miguel Pardo Pascual.  
Les al·legacions es refereixen pràcticament a aspectes propis del Pla General i del pla de reforma interior aprovat, per la qual cosa el seu contingut va mes enllà de les previsions del projecte d'urbanització. No obstant això, s'ha d'indicar que les cessions que preveu el pla de reforma interior són bàsicament els vials necessaris perquè les parcel·les puguen tindre la condició de solar d'acord al Pla General i l'article 6.1 de la Llei Reguladora de l'Activitat Urbanística, per la qual cosa les obligacions dels propietaris es concreten en la cessió de viari i la seua urbanització; obligació que d'una altra part ha de complir qualsevol propietari de sòl quan els vials no són públics ni es troben urbanitzats adequadament, amb independència que el terreny es trobe en una actuació aïllada o integrada, a l'empara de l'article 14.2 de la Llei 6/1998 de Règim del Sòl i Valoracions i article 9 de la Llei 6/1994 Reguladora de l'Activitat Urbanística.  
L'al·legant manifesta en diverses ocasions que ens trobem davant d'una situació consolidada ja que s'ha entés erròniament aquest concepte, atés que consolidat és allò que hi ha d'acord al pla, situació que no es produeix en l'àmbit que ens ocupa tal com es desprén del projecte d'urbanització i la resta de documents que figuren en l'expedient. L'article 1-2 V) de la Llei Reguladora de l'Activitat Urbanística, en relació amb l'article 10 del Reglament de Planejament de la Comunitat Valenciana, estableixen la possibilitat en sòl urbà de delimitar una actuació integrada per a assegurar una major qualitat i homogeneïtat en les obres d'urbanització. La delimitació efectuada pel Pla General es troba justificada tal com es desprén de l'estat actual de la urbanització.  
Les indemnitzacions d'elements que es destrueixen figuren, amb caràcter estimatiu, en l'oferta econòmica i la seua concreció i distribució s'efectuarà en la reparcel·lació. En el supòsit que existisquen obres útils, seguiran el règim previst en l'article 176-3 T) del Text Refós de la Llei del Sòl de 1992.  
El pla de reforma interior i el projecte d'urbanització s'ajusten a la delimitació aprovada pel Pla General amb la modificació introduïda per a la configuració de la rotonda en l'antiga CN-340, que va tindre lloc amb l'aprovació del pla de reforma interior de millora de la 14-UE-I.  
Les obres d'accés nord a Castelló s'han executat a càrrec de fons públics i en el projecte d'urbanització d'aquesta unitat d'execució s'han deduït les partides d'obra ja executades.  
De l'informe tècnic emés amb aquesta finalitat, es desprén que en el projecte que se sotmet a aprovació, s'augmenten les connexions de la xarxa de sanejament en algunes illes amb façana al vial paral·lel a la CN-340 o al camí Romeral i que en l'apartat 4.8 de la memòria, relatiu a energia elèctrica es descriu la solució adoptada per a les xarxes de mitjana i baixa tensió que subministren a les distintes parcel·les compreses en la unitat d'execució. Els serveis projectats es consideren suficients; per la qual cosa s'escau desestimar aquestes al·legacions.  
b) Al·legació presentada per Frost-Trol, SA.  
L'article 8 de la Llei del Règim del Sòl i Valoracions estableix les condicions perquè el sòl siga classificat com a urbà. Es tracta de condicions bàsiques i igualadores dels drets dels propietaris de sòl.  
D'altra banda correspon a la normativa autonòmica establir les formes de gestió, amb aquesta finalitat, l'article 6-5 U) de la Llei Reguladora de l'Activitat Urbanística, possibilita l'actuació integrada, entre altres casos, quan s'estime més oportú per a assegurar una major qualitat i homogeneïtat en les obres d'urbanització.  
De les dades que consten en l'expedient es dedueix que l'àmbit de la 17-UE-I, integra una sèrie de parcel·les que requereixen una urbanització conjunta per a aconseguir, precisament, una adequada homogeneïtat de les obres i integració amb l'entorn, per la qual cosa s'escau desestimar aquesta al·legació.  
c) Al·legació presentada per Explotaciones Ganaderas Agrarias, SA.  
El Pla General de 2000 va classificar el sòl de la 17-UE-I com a urbà, per la qual cosa no és certa l'afirmació de l'al·legant en què indica que el sòl és urbanitzable. El Pla General va delimitar l'àmbit de la 17-UE-I i el pla de reforma interior de desenvolupament ho va ordenar detalladament, i va distingir entre vials i zones edificables que permeten materialitzar les determinacions de l'ordenança Z-I aplicable.  
Tal com es va indicar en aprovar el pla de reforma interior, el barranc del Baladre es defineix com un espai lliure que compatibilitza el pas de vianants; es troba obert en els encreuaments de vials i en la zona est. El tram descobert facilita la seua neteja i manteniment.  
Sobre la suficiència de serveis previstos, connexions de parcel·les i pagament de l'obra del desdoblament de l'antiga CN-340, és aplicable allò que s'ha indicat en aquest document, lletra a) de l'apartat I, per la qual cosa es dóna per reproduït l'allí indicat.  
En el projecte de reparcel·lació hauran de tindre's en compte, si escau, les obres útils a l'empara de l'article 396-0 S) del Text Refós de la Llei del Sòl de 1992; per la qual cosa s'escau desestimar aquesta al·legació  
d) Al·legació presentada per la Comunitat de Regants del Pantà de Maria Cristina.  
Sol·licita que es tinga en compte la propietat dels terrenys situats en l'àmbit d'actuació. La superfície i titularitat dels terrenys és objecte de comprovació i, si escau, de consideració, en l'expedient de reparcel·lació, per la qual cosa serà en aquell quan es considerarà aquesta al·legació, i s'escaurà desestimar-la en aquest moment.   
II. El projecte d'urbanització ha sigut sotmés a informe dels serveis tècnics que consideren adequades les seues determinacions, per la qual cosa s'escau l'aprovació.   
III. El projecte d'urbanització ha sigut tramitat seguint el procediment establert en l'article 48 en relació amb l'article 46 i 53 de la Llei Reguladora de l'Activitat Urbanística, per la qual cosa s'ha seguit la normativa aplicable. Consten en l'expedient informes de la Confederació Hidrogràfica del Xúquer, Direcció General de Ferrocarrils i Unitat de Carreteres de Castelló.   
IV. La disposició addicional tercera de la Llei Reguladora de l'Activitat Urbanística, en relació amb l'article 21.1.j) de la Llei 7/1985, de 2 d'abril, Reguladora de les Bases de Règim Local, en la seua redacció donada per Llei 57/2003, de 16 de desembre, estableix la competència de l'alcalde per a l'aprovació dels projectes d'urbanització; no obstant això, i atés que la Junta de Govern Local es troba presidida per l'alcalde, s'ajusta al dret que aquest projecte l'aprove aquest òrgan.  
V. L'article 59.4 de la Llei Reguladora de l'Activitat Urbanística determina que els projectes d'urbanització aprovats per l'Ajuntament seran publicats en el Butlletí Oficial de la Província de Castelló i el número 1 de la disposició addicional cinquena de la norma referida, obliga a cursar als òrgans urbanístics de la Generalitat la notificació dels acords municipals en matèria d'urbanisme.  
Per tot això, vistos els preceptes mencionats, els informes del cap de Negociat de Control d'Obres, del cap de l'Agència de Desenvolupament Urbanístic, d'organismes sectorials i de l'assessora jurídica de planejament i gestió a proposta de la Comissió Informativa d'Urbanisme i Obres:   
Primer  
Desestimar les al·legacions presentades per Agro Castalia, SA; Olapar, SL; Talleres Rapalo, SL; Miguel Pardo Pascual; Frost-Trol, SA; Explotaciones Ganaderas Agrarias, SA i Comunitat de Regants del Pantà de Maria Cristina, pels motius abans exposats.   
Segon  
Aprovar el projecte d'urbanització dels terrenys inclosos en la unitat d'execució 17-UE-I situada entre l'antiga carretera nacional 340, sòl urbà i sòl no urbanitzable amb un pressupost de 4.442.905,89 euros (IVA no inclòs) i visat el 28 de juny de 2005 amb el número 020813.  
Tercer  
Remetre aquest acord a la Comissió Territorial d'Urbanisme.  
Quart  
Publicar aquest acord en el Butlletí Oficial de la Província de Castelló i tauler d'anuncis de l'Ajuntament, amb notificació als particulars interessats."  
La qual cosa es fa pública per al coneixement general  
Castelló de la Plana, 22 de desembre de 2006.- L'alcalde: Alberto Fabra Part.